《送正仲都官知睦州》
宋代·梅尧臣

每嗟相逢少，常苦离别多。
行行复壮壮，往往起悲歌。
古来易水上，义士有荆轲。
捐躯思报恩，饮恨歌奈何。
况彼儿女怀，牵缠如蔓萝。
是以世间人，鬓发易番番。
喜君得郡章，东归随春波。
滩上严子祠，系船聊经过。
其人当汉兴，富贵不可罗。
足加天子腹，傲去钧於河。
冬披破羊裘，夏披破草蓑。
心中子宇宙，尤哂献玉和。
我惭贱丈夫，岂异戴面傩，
未免为鬼笑，谁知惧挥诃。
安得如君行，收迹已蹉砣。
空将闲岁月，尘埃浪销磨。
正同三峡贾，尽力向盘涡。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。